**Πολυήμερη μετακίνηση στο εξωτερικό**

***ΑΡΜΟΔΙΟ ΕΓΚΡΙΤΙΚΟ ΟΡΓΑΝΟ***

***Διευθυντής Δευτεροβάθμιας Εκπαίδευσης Φωκίδας***

Υποβάλλονται, προς έγκριση, τα απαραίτητα δικαιολογητικά στη Διεύθυνση Δευτεροβάθμιας Εκπαίδευσης Φωκίδας τουλάχιστον δεκαπέντε 15 ημέρες πριν την πραγματοποίηση της μετακίνησης.

***ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΜΕΤΑΚΙΝΗΣΗ ΣΤΟ ΠΛΑΙΣΙΟ ΠΡΟΓΡΑΜΜΑΤΟΣ ΕRASMUS+***

1. **Αίτηση του/της Διευθυντή/Διευθύντριας** του σχολείου για έγκριση μετακίνησης στο εξωτερικό στο πλαίσιο Προγράμματος Erasmus+:

α) Εκπαιδευτικών (χωρίς μαθητές) ή

β) Συνοδών εκπαιδευτικών και μαθητών-μαθητριών

1. α) **Αντίγραφο της Πράξης του Συλλόγου Διδασκόντων του σχολείου με την οποία αποφασίστηκε η συμμετοχή στο Πρόγραμμα και ορίστηκε η Παιδαγωγική ομάδα** ή

β) **Αντίγραφο της Πράξης του Συλλόγου Διδασκόντων του σχολείου με την οποία αποφασίστηκε η συμμετοχή στο Πρόγραμμα εκπαιδευτικού/ών του σχολείου** (σε περίπτωση ατομικής κινητικότητας).

1. **Αντίγραφο της Πράξης ανασυγκρότησης της Παιδαγωγικής Ομάδας** του Προγράμματος (σε περίπτωση που έχει γίνει ανασυγκρότηση της Παιδαγωγικής Ομάδας).
2. **Αντίγραφο της απόφασης του Συλλόγου Διδασκόντων του σχολείου με την οποία εγκρίθηκε η πραγματοποίηση της μετακίνησης**.
3. **Βεβαίωση του/της διευθυντή/διευθύντριας του σχολείου** ότι τηρούνται τα προβλεπόμενα από τη νομοθεσία, για μετακίνηση στο πλαίσιο προγράμματος Erasmus+:

α) Μαθητών/μαθητριών και συνοδών εκπαιδευτικών και ότι έχει παραλάβει τις ενυπόγραφες υπεύθυνες δηλώσεις των γονέων/κηδεμόνων των μαθητών/μαθητριών (ή των ιδίων εάν είναι ενήλικοι), για τη συναίνεσή τους στη συμμετοχή του παιδιού τους στη συγκεκριμένη εκπαιδευτική δραστηριότητα

β) Εκπαιδευτικών (χωρίς μαθητές).

1. **Ονομαστική Πρόσκληση** από το ξένο σχολείο ή τον φορέα υποδοχής.
2. **Πρόγραμμα** της επίσκεψης από το ξένο σχολείο ή τον φορέα υποδοχής.
3. Επίσημο **έγγραφο έγκρισης (χρηματοδότησης) του προγράμματος** από τον φορέα συντονισμού σε εθνικό επίπεδο.
4. **Σύμβαση** και **παράρτημα με κατάλογο εταίρων (Annex II)** στον οποίο περιλαμβάνεται το σχολείο (Σε περίπτωση συμμετοχής σχολικών μονάδων ως εταίρων σε διευρυμένη σύμπραξη και όχι σε σύμπραξη μόνο μεταξύ σχολείων όπου ο συντονιστής είναι ελληνικός φορέας ή φορέας του εξωτερικού).
5. **Αντίγραφο ασφαλιστηρίου συμβολαίου ταξιδιωτικής ασφάλισης ή σχετική βεβαίωση της ασφαλιστικής εταιρίας** για μετακινήσεις σε χώρες που δεν ανήκουν στην Ευρωπαϊκή Ένωση ή για τις περιπτώσεις μετακινήσεων που εξαιρούνται από τη διαδικασία επιλογής τουριστικού γραφείου που ορίζεται στο άρθρο 14, παρ. 5 της Υ.Α. 20883/ΓΔ4/12-02-2020.
6. **Ροές Κινητικότητας** από το Παράρτημα 2 (Annex II) της Σύμβασης.
7. **Ονομαστική κατάσταση αντιστοιχίας των ονομάτων των φιλοξενούμενων μαθητών του ελληνικού σχολείου και των φιλοξενούντων μαθητών του σχολείου του εξωτερικού.** (Σε περίπτωση φιλοξενίας των μαθητών του ελληνικού σχολείου από τις οικογένειες των μαθητών του ξένου σχολείου)
8. **Ονομαστική κατάσταση των μαθητών-μαθητριών** που συμμετέχουν στη μετακίνηση **σε ψηφιακή μορφή** (υποβάλλεται σε πίνακα excel, με κεφαλαία ελληνικά γράμματα, σε χωριστές στήλες ο α/α, το επώνυμο και το όνομα του κάθε μαθητή/τριας. Τα ονοματεπώνυμα: α) ταυτίζονται με αυτά που αναγράφονται στην αστυνομική ταυτότητα ή το διαβατήριό τους και β) αναγράφονται με την ίδια σειρά που αναφέρονται στη σχ. απόφαση του Συλλόγου Διδασκόντων του σχολείου.